আরবি লিপিতে বাংলা লিখন
ফার্সি-আরবি লিপিতে (শাহমুখী লিপি) বাংলা লিখন বা হুরুফুল কুরআনে বাংলা বলতে ফার্সি-আরবি বর্ণমালায় (শাহমুখী লিপি) বাংলা ভাষা লেখালেখি এবং/অথবা বাংলা ভাষায় ব্যবহৃত দেশি-তৎসম (দ্রাবিড়-সংস্কৃত) ও অমুসলিম বিশ্বে ব্যবহৃত বিদেশি শব্দের পরিবর্তে মুসলিম বিশ্বে ব্যবহৃত আরবি-ফারসি-তুর্কি শব্দসমূহের অধিক ব্যবহারকে বোঝায়। নবাবি আমলে বাংলায় এই পদ্ধতিতে লিখন প্রচলিত ছিল, যাকে পরবর্তীতে ভাষাবিদগণ দোভাষী নামে নামকরণ করেন। পাকিস্তান গঠনের পর পূর্ব বাংলায় এই লিখন পদ্ধতিটি আবার রাজনৈতিকভাবে আলোচনায় আসে, তখন এই ভাষাকে পাকিস্তানি বাংলা ভাষা বা পাক-বাংলা ভাষা হিসেবে অভিহিত করা হয়েছিলো।